ai4bharat/Pralekha huggingface dataset:
संरक्षण मंत्रालय
जम्मू आणि काश्मीरच्या सीमावर्ती भागात संरक्षण मंत्र्यांचा दौरा; सुरक्षा व्यवस्थेचा घेतला आढावा
नवी दिल्ली, 16 जून 2022
संरक्षण मंत्री राजनाथ सिंह यांनी आज म्हणजेच 16 जून 2022 रोजी जम्मू काश्मीरच्या सीमावर्ती भागांचा दौरा केला तसेच या भागातील सुरक्षा व्यवस्थेचा आढावा घेतला. लष्करप्रमुख जनरल मनोज पांडे, जनरल ऑफिसर, कमांडिग-इन-चीफ, उत्तर विभाग लेफ्टनंट जनरल उपेंद्र द्विवेदी, 15 चे लेफ्टनंट जनरल ए.एस अलुजा आणि 19 इन्फ्रंट्री विभागाचे मेजर जनरल अजय चांदपुरिया यावेळी संरक्षण मंत्र्यांसोबत ह्या दौऱ्यात सहभागी झाले असून त्यांनी इथल्या सुरक्षा व्यवस्थेची माहिती सिंह यांना दिली.
त्यानंतर राजनाथ सिंह यांनी सशस्त्र दल, सीमा सुरक्षा दल , केंद्रीय राखीव पोलिस दल  आणि जम्मू काश्मीर पोलिस अशा सर्व दलांच्या कर्मचाऱ्यांशी संवाद साधला. अत्यंत आव्हानात्मक परिस्थितीत सुद्धा आपल्या जबाबदाऱ्या अत्यंत प्रभावीपणे पार पाडत असल्याबद्दल त्यांनी ह्या कर्मचाऱ्यांचे कौतूक केले. त्यांचा पराक्रम आणि उत्साह वाखणण्याजोगा असल्याचे राजनाथ सिंह म्हणाले. हे सैनिक अत्यंत हिंमत आणि समर्पण वृत्तीतून देशाची सेवा करत असून, त्यातून सर्वसामान्य जनतेमध्ये त्यांच्याविषयी, विशेषतः तरूणांमध्ये राष्ट्रीय अभिमानाची भावना जागृत होत आहे, असे त्यांनी सांगितले.
“आपला शेजारी देश सतत भारत विरोधी कारवाया करण्यात गुंतलेला असतो. गेल्या काही काळात राज्यांतही दहशतवादी कारवाया झाल्याचे आपण पहिले. मात्र, लष्करी दलांचे कर्मचारी, बीएसएफ, सीआरपीएफ आणि जम्मू काश्मीर पोलीस या सगळ्यांच्या अथक प्रयत्नांमुळे राज्यांत दहशतवादी कारवायांमध्ये लक्षणीय घट झाली आहे. पाकिस्तान सातत्याने देशाची शांतता बिघडवण्याचा प्रयत्न करतो आहे. त्यासाठी देशात असे छोटे-मोठे हल्ले केले जात आहेत. मात्र, आपली सुरक्षा दले, आपल्यासाठी असं भक्कम संरक्षण कवच आहे, की जे आपल्यावर हल्ला करण्याचा प्रयत्न करतात, ते स्वतःच घायाळ होतात. देशाचा आपल्या संरक्षण दलांवर पूर्ण विश्वास आहे, की ते कायम कोणत्याही प्रकारची स्थिती हाताळण्यासाठी सक्षम आहेत.” असं संरक्षण मंत्री म्हणाले.
भारत हा शांतताप्रिय देश आहे, आपण जगाला 'वसुधैव कुटुंबकम' असा संदेश दिला आहे, याचा पुनरुच्चार करून राजनाथ सिंह म्हणाले की, “आम्ही कधीही कोणत्याही देशाला दुखावण्याचा प्रयत्न केलेला नाही. आम्ही कोणाची एक इंचही जमीन काबीज करण्याचा प्रयत्न केला नाही. मात्र, राष्ट्राची एकता आणि अखंडतेला धक्का लावण्याचा प्रयत्न कधी झाला तर सशस्त्र सेना चोख प्रत्युत्तर देईल,” अशी ग्वाही त्यांनी दिली.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
आरोग्य आणि कुटुंब कल्याण मंत्रालय
'ई-संजीवनी', या केंद्र सरकारच्या मोफत टेलीमेडिसिन सेवेने 70 लाख रुग्णांना ऑनलाईन वैद्यकीय सल्ल्याचा टप्पा केला पूर्ण
डिजिटल इंडियाच्या सहाव्या वर्धापन दिनानिमित्त पंतप्रधानांनी केले ई-संजीवनी उपक्रमाचे कौतुक
नवी दिल्ली, 3 जुलै 2021
केंद्रीय आरोग्य मंत्रालयाची राष्ट्रीय टेलिमेडिसिन सेवा- ई-संजीवनीने सात दशलक्ष  लोकांना मोफत ई वैद्यकीय सल्ला देण्याचा टप्पा पूर्ण करत, आणखी एक मैलाचा दगड पार केला आहे. यंदाच्या जून महिन्यात या सेवेचा 12.5 लाख रुग्णांनी लाभ घेतला, गेल्या वर्षी एप्रिल महिन्यात ही सेवा सुरु झाल्यापासूनची सर्वाधिक लाभार्थी संख्या आहे.
सध्या, राष्ट्रीय टेलीमेडीसीन सेवा 31 राज्ये/केंद्रशासित प्रदेशांमध्ये कार्यरत आहे.
ई संजीवनी AB-HWC–हा डॉक्टर ते डॉक्टर टेलिमेडीसीन प्लॅटफॉर्मची अंमलबजावणी 21,000 आरोग्य आणि निरामयता केंद्रामधून स्पोक्ससारखी म्हणजे एका केंद्रापासून अनेक ठिकाणी या पद्धतीने केली जाते तसेच 30 राज्यांमध्ये जिल्हा रूग्णालाये आणि वैद्यकीय महाविद्यालयात त्याची 1,900 केंद्रे आहेत. डॉक्टर ते डॉक्टर टेलिमेडीसीन प्लॅटफॉर्मवरून आतापर्यंत 32 लाख रुग्णांपेक्षा सेवा मिळाली आहे. संरक्षण मंत्रालयाने देखील ई-संजीवनी OPD सेवा सुरु केली आहे, ज्यावर संरक्षण सेवांशी संबंधित 100 ज्येष्ठ डॉक्टर्स आणि विशेषज्ञ देशभरातील रूग्णांना ही सेवा देत असतात.
गेल्या वर्षी एप्रिल महिन्यात, केंद्रीय आरोग्य आणि कुटुंब कल्याण मंत्रालयाने कोविड महामारीच्या पार्श्वभूमीवर ई-संजीवनी OPD म्हणजेच बाह्य रुग्ण विभाग सेवेची सुरुवात केली होती.
ई-संजीवनी OPD वरून 420 ऑनलाईन OPD चालवल्या जातात.आणि हा प्लॅटफॉर्म स्पेशालिटी आणि सुपर-स्पेशालिटी ओपीडी देखील चालवल्या जातात. पाच राज्यांतल्या एम्ससारख्या मोठ्या रूग्णालयांद्वारे या सेवा दिल्या जातात. गेल्या दोन आठवड्यात, 50,000 पेक्सा जास्त रूग्णांनी ई-संजीवनी सेवांचा लाभ घेतला असून 2,000 डॉक्टर्स रोज ही सेवा देत असतात.
केंद्रीय आरोग्य आणि कुटुंब कल्याण मंत्रालय या राष्ट्रीय टेलिमेडीसीन सेवेला अधिकाधिक अद्ययावत करण्यासाठी सातत्याने प्रयत्न करत आहे. गेल्या महिन्यात, केंद्रीय आरोग्य मंत्रालयाने इलेक्ट्रोनिक्स आणि माहिती तंत्रज्ञान मंत्रालय आणि मोहालीतील C-DAC च्या समन्वयाने ई-संजीवनी सेवा देशातील 3.75 सामाईक सेवा केंद्रातून मोफत दिली जाण्याची तांत्रिक व्यवस्था केली. एक जुलै 2021 रोजी, सहाव्या डिजिटल इंडिया उपक्रमाच्या निमित्ताने पंतप्रधान नरेंद्र मोदी यांनी ई-संजीवनी सेवेचे कौतुक केले. तसेच बिहारमधल्या पूर्व चंपारण येथील ई-संजीवनी योजनेच्या लाभार्थ्याशी संवाद साधला. हा लाभार्थी आपल्या लखनौ इथल्या आजारी आजीसाठी वृद्धापकाळाने होणारे आजार आणि मानसिक आजारांवर ई-संजीवनी उपचार सेवेचा लाभ घेत आहे.
अगदी अल्पावधीतच, केंद्र सरकारच्या राष्ट्रीय टेलिमेडिसिन सेवेने एकूणच भारतीय आरोग्य सेवेला मोठी मदत केली आहे. या व्यापक सेवेमुळे शहरी आणि ग्रामीण भागातील डिजिटल दरी कमी होण्यासही मदत झाली आहे. राष्ट्रीय डिजिटल आरोग्य अभियानाशी सुसंगत, अशा ई-संजीवनी सेवेमुळे डिजिटल आरोग्य अर्थव्यवस्थेला चालना मिळते आहे.
देशातील 10 राज्यात ई-संजीवनी योजनेअंतर्गत घेतल्या जाणाऱ्या सेवांची माहिती :
: ई-संजीवनी ही सेवा अँड्रोईड ॲपवर उपलब्ध आहे.https://esanjeevaniopd.in/
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 288
उपराष्ट्रपती कार्यालय
संयुक्त राष्ट्र सुरक्षा परिषदेत भारताला स्थायी सदस्यत्व मिळवण्यासाठी नव्याने प्रयत्न करायला हवेत- उपराष्ट्रपती
नवी दिल्ली, 28 मे 2019
संयुक्त राष्ट्र सुरक्षा परिषदेत भारताला स्थायी सदस्यत्व मिळवण्यासाठी नव्याने प्रयत्न करायला हवेत अशी अपेक्षा उपराष्ट्रपती एम. व्यंकय्या नायडू यांनी व्यक्त केली आहे. भारतीय परराष्ट्र सेवेच्या 2018 च्या तुकडीच्या सनदी अधिकाऱ्यांशी तसेच भूतानच्या राजनैतिक अधिकाऱ्यांशी त्यांनी संवाद साधला. त्यावेळी ते बोलत होते. जागतिक पटलावर भारताचे महत्व वाढत आहे हे लक्षात घेऊन भारताला संयुक्त राष्ट्र सुरक्षा परिषदेत स्थायी सदस्यत्व मिळावे आणि परिषदेच्या मसुद्यात सुधारणा व्हाव्यात यासाठी सातत्यपूर्ण संवाद आवश्यक आहे असे नायडू म्हणाले.
जगातल्या सर्व उदयोन्मुख देशांना संयुक्त राष्ट्रात प्रतिनिधित्व मिळावे तसेच सुरक्षा परिषदेचा विस्तार आणि लोकशाहीकरण व्हावे यासाठी सर्व सहमती होणे आवश्यक आहे असे ते म्हणाले.
भारतीय परराष्ट्र सेवा क्षेत्र निवडणाऱ्या युवा अधिकाऱ्यांचे त्यांनी अभिनंदन केले. भारताची संस्कृती आणि सभ्यता जगभरात पोहचवण्याची संधी या सेवेच्या माध्यमातून मिळेल अशी अपेक्षा त्यांनी व्यक्त केली. हे युवा राजनैतिक अधिकारी जगात भारताचे प्रवक्ते आणि भारताची भूमिका मांडणारे दूत असतात असे त्यांनी सांगितले. भारताला जगाच्या अधिकाअधिक जवळ नेण्याचे काम निष्ठापूर्वक करावे असा सल्ला त्यांनी दिला.
दहशतवाद ही सगळ्या जगापुढची समस्या असून या संकटाचा मुकाबला करण्यासाठी जगभरातल्या देशांना एकत्र आणण्याची मुत्सद्देगिरी परराष्ट्र विभागाच्या अधिकाऱ्यांनाच करावी लागते असे नायडू म्हणाले. भारताने शांतीदूत म्हणून जगभरात निर्माण केलेली प्रतिमा अधिक उजळ करण्याचे काम राजनैतिक अधिकाऱ्यांनी करावे असे नायडू यांनी यावेळी सांगितले.
S.Tupe/R.Aghor/P.Malandkar
(Visitor Counter : 58
संरक्षण मंत्रालय
‘आत्मनिर्भर भारत’ अभियानाची सुरुवात भारताच्या आर्थिक इतिहासाला कलाटणी देणारा क्षण – संरक्षण मंत्री
नवी दिल्ली, 14 डिसेंबर 2020
कोविड-19 महामारीने देशासमोर अनेक मोठी आव्हाने उभी केली असून, या संकटांचे दुष्परिणाम रोखण्यासाठी सरकारने अनेक पावले उचलली आहेत, अशी माहिती संरक्षण मंत्री राजनाथ सिंह यांनी दिली. फिक्कीच्या 93 वा व्या वार्षिक परिषदेत आज दूर दृश्य प्रणालीद्वारे त्यांनी उपस्थितांशी संवाद साधला.
आर्थिक आघाडीवर सरकारने केलेल्या प्रयत्नांविषयी बोलतांना ते म्हणाले की, “देशव्यापी टाळेबंदी लागू केल्यानंतर, असे म्हटले जात होते की एक भारताच्या सकल राष्ट्रीय उत्पादनामध्ये पहिल्या तिमाहीत झालेली 23.9 टक्क्यांची घट भरुन काढायला, भारताला एक ते दोन वर्षे लागतील. मात्र भारताने अगदी थोड्या काळात पुन्हा उभारी घेतली. दुसऱ्या तिमाहीतच भारताच्या जीडीपीमध्ये केवळ 7.5 टक्क्यांची घट नोंदवली गेली. उत्पादन क्षेत्रात, या तिमाहीत 0.6 टक्क्यांची वाढ नोंदवली गेली, पहिल्या तिमाहीत त्यात 39.3 टक्क्के घट झाली होती.”
आत्मनिर्भर भारताची उभारणी करण्यात आणि अर्थव्यवस्थेला पुन्हा उभारी देण्यात, संरक्षण क्षेत्र महत्वाची भूमिका निभावेल, असा विश्वास राजनाथ सिंह यांनी व्यक्त केला.
“आम्ही खाजगी क्षेत्रांसाठी दारे खुली केली आहेत, देशांतर्गत उत्पादनात वाढ केली आहे. आम्ही संरक्षण मार्गिका तयार करत आहोत आणि याशिवायही बरेच काही करतो आहोत.” असे संरक्षण मंत्री म्हणाले. इतर देशांसोबत अनेक क्षेत्रात अर्थपूर्ण भागीदारी आणि संयुक्त प्रकल्प राबवण्याची देखील आमची इच्छा आहे, असे ते म्हणाले.
देशांतर्गत संरक्षण उत्पादनांना चालना देण्यासाठी, सरकारने संरक्षण क्षेत्रातील 101 अशा वस्तूंची यादी जाहीर केली ज्यांची आयात आता केली जाणार नाही.यामुळे संरक्षण क्षेत्रातील खाजगी भारतीय उत्पादकांना आपली उत्पादने विकण्याची संधी मिळेल, अशी माहिती राजनाथ सिंह यांनी दिली.
भारताने कोविडशी यशस्वी लढा देत असतांनाच या संकटकाळात, जगभरातील अनेक नागरिकांना मदत केली. मग ते लोकांना सुखरूप मायदेशी पोहचवणे असो किंवा औषधांचा पुरवठा असो किंवा इतर काही मदत असो, भारत सर्वांना बरोबर घेऊनच वाटचाल करतो आहे, असे संरक्षणमंत्री म्हणाले.
कृषी क्षेत्रातील सुधारणांविषयी बोलतांना ते म्हणाले की हे कायदे आणि सुधारणा शेतकऱ्यांचे सर्वोच्च हित लक्षत घेऊनच करण्यात आल्या आहेत. केंद्र सरकार कायमच शेतकरी बांधवांचे म्हणणे, त्यांच्या तक्रारी ऐकून घेण्यास तयार आहे, त्यांचे गैरसमज दूर करण्यास आणि सरकार जे देऊ शकेल, त्या सर्वांची हमी देण्यास तयार आहे. ‘आमचे सरकार कायमच चर्चा आणि संवादासाठी तयार आहे’ असे संरक्षणमंत्री म्हणाले.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 78
पंतप्रधान कार्यालय
भरड धान्यापासून बनवलेल्या पदार्थांचा समावेश असलेल्या दुपारच्या भोजनाचा पंतप्रधान आणि अन्य नेत्यांनी संसद भवनात घेतला आस्वाद
नवी दिल्ली, 20 डिसेंबर 2022
भारत 2023 हे आंतरराष्ट्रीय भरड धान्य वर्ष म्हणून साजरे करण्याची तयारी करत असून यानिमित्ताने भरड धान्यापासून केलेल्या पदार्थांचा समावेश असलेल्या दुपारच्या भोजनाचा पंतप्रधान नरेंद्र मोदी आणि अन्य नेत्यांनी संसद भवनात आस्वाद घेतला.
एका ट्विटमध्ये पंतप्रधान म्हणाले;
"आपण 2023 हे आंतरराष्ट्रीय भरड धान्य वर्ष म्हणून साजरे करण्याची तयारी करत असून, आज दुपारी संसद भवनात उत्कृष्ट भोजनाला उपस्थित राहिलो. यावेळी भरड धान्यापासून बनवलेले पदार्थ वाढण्यात येत होते. सर्व पक्षांचे सदस्य यात सहभागी झालेले पाहून आनंद झाला."N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मत्स्योत्पादन, पशुविकास आणि दुग्धविकास मंत्रालय
पशुसंवर्धन आणि दुग्धव्यवसाय विभाग 26 नोव्हेंबर 2021 रोजी "राष्ट्रीय दुग्ध दिवस" साजरा करणार
‘आयकॉनिक वीक’- विभागातर्फे आठवडाभर चालणाऱ्या स्वातंत्र्याचा अमृत महोत्सवाचा समारोप राष्ट्रीय दुग्ध दिन साजरा करुन होईल
केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री परशोत्तम रुपाला याप्रसंगी राष्ट्रीय गोपाल रत्न पुरस्कार प्रदान करतील
गुजरात आणि कर्नाटक येथेही आयव्हीएफ प्रयोगशाळा सुरू केल्या जातील
नवी दिल्ली, 25 नोव्हेंबर 2021
पशुसंवर्धन आणि दुग्धव्यवसाय विभाग उदया म्हणजेच, 26.11.2021 रोजी डॉ. वर्गीस कुरियन  यांच्या जन्मशताब्दीनिमित्त "राष्ट्रीय दूध दिवस" साजरा करणार आहे. हा कार्यक्रम टी के पटेल सभागृह, राष्ट्रीय दुग्धव्यवसाय विकास मंडळ प्रांगण, आणंद, गुजरात इथे सकाळी 10:00 ते दुपारी 2.00 पर्यंत होणार आहे. हा कार्यक्रम राष्ट्रीय दुग्धविकास मंडळ आणि डॉ. कुरियन यांनी उभारलेल्या इतर संस्थांसोबत विभागातर्फे संयुक्तपणे आयोजित केला जाईल.
‘आयकॉनिक वीक’- विभागातर्फे आठवडाभर चालणाऱ्या स्वातंत्र्याचा अमृत महोत्सवाचा समारोप, राष्ट्रीय दूध दिन साजरा करुन होईल.
केंद्रीय पशुसंवर्धन आणि दुग्धविकास मंत्री परशोत्तम रुपाला यांच्या हस्ते देशी गायी/म्हशींचे पालन करणारे सर्वोत्कृष्ट दूध उत्पादक शेतकरी, सर्वोत्कृष्ट कृत्रिम रेतन तंत्रज्ञ आणि सर्वोत्कृष्ट दूध सहकारी संस्था / दूध उत्पादक संस्था/ देशातील दूध उत्पादक शेतकरी संघटना या पुरस्कार विजेत्यांना ‘राष्ट्रीय गोपाल रत्न पुरस्कार’ या समारंभादरम्यान प्रदान केला जाईल.
प्रतिष्ठेच्या राष्ट्रीय गोपाल रत्न पुरस्कार विजेत्यांच्या सत्कारासोबतच, परशोत्तम रुपाला धामरोड, गुजरात आणि हेसरगट्टा, कर्नाटक तसेच नवउद्यमी भव्य स्पर्धा 2.0  येथे आयव्हीएफ प्रयोगशाळेचे उद्घाटनही करतील.
R.Aghor/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 233
पंतप्रधान कार्यालय
म्युनिक, जर्मनी येथे भारतीय समुदायाशी पंतप्रधानांनी साधला संवाद
पंतप्रधान नरेंद्र मोदी यांनी जर्मनीतील म्युनिक येथील ऑडी डोम, येथे भारतीय समुदायाला संबोधित केले आणि त्यांच्याशी संवाद साधला. जर्मनीतील भारतीय समुदायाचे हजारो सदस्य या कार्यक्रमात उत्साहाने सहभागी झाले होते.
पंतप्रधानांनी भारताच्या विकासाच्या यशोगाथेला अधोरेखित केले आणि देशाच्या विकासाच्या धोरणांना अधिक वेगाने साध्य करण्यासाठी सरकारने हाती घेतलेल्या विविध उपक्रमांचा उल्लेख केला.भारताचे यश वृद्धिंगत करण्यासाठीच्या योगदानाची आणि भारताच्या यशाचे सदिच्छा दूत म्हणून काम करत असल्याबद्दल त्यांनी अनिवासी भारतीयांची आपल्या भाषणात प्रशंसा केली.
आरोग्य आणि कुटुंब कल्याण मंत्रालय
भारतात 1 लाख 14 हजार दैनंदिन नवीन रुग्णांची नोंद; दोन महिन्यातला नीचांक
सलग 10 व्या दिवशी दैनंदिन पातळीवर नोंद झालेल्या नव्या बाधितांची संख्या 2 लाखांहून कमी
गेल्या 24 तासात भारतात 1,14,460 नवीन रुग्णांची नोंद झाली आहे. गेल्या दोन महिन्यातील ही सर्वात कमी नोंद आहे. देशात आता सलग 10 दिवसांमध्ये दैनंदिन रुग्णसंख्या 2 लाखांहून कमी नोंदविण्यात आली आहे. केंद्र आणि राज्ये / केंद्रशासित प्रदेशांच्या ``संपूर्ण सरकार`` या पद्धतीनंतर एकत्रपणे केलेले सहकार्य आणि साततच्या प्रयत्नांचा हा परिणाम आहे.
भारतात सक्रीय कोविड बाधितांच्या संख्येत आता सातत्याने घसरण दिसून येत आहे. देशातील सक्रीय रुग्णसंख्या 15 लाखांच्या खाली आली आहे आणि आज ती 14,77,799 इतकी आहे. सलग सहाव्या दिवशी ही रुग्णसंख्या 20 लाखांपेक्षा कमी आहे.
गेल्या 24 तासांच्या कालावधीमध्ये सक्रीय रुग्णसंख्येत एकूण 77,449 ने घट झाली आणि देशातील सध्याची सक्रीय रुग्णसंख्या देशातील आतापर्यंतच्या एकूण कोविड बाधित रुग्णसंख्येच्या केवळ 5.13 % इतकी आहे.
कोविड 19 च्या संसर्गातून लोक आता बरे होत आहेत, भारतात सलग 24 व्या दिवशी दैनंदिन पातळीवर नव्याने रोगमुक्त होणाऱ्यांची संख्या नव्या बाधित रुग्णांपेक्षा अधिक असल्याचे दिसून आले आहे. गेल्या 24 तासांत बरे झालेल्या रुग्णांची संख्या 1,89,232 इतकी नोंदविण्यात आली हे.
गेल्या 24 तासांत दैनंदिन पातळीवर नव्यानं बाधित होणाऱ्या रुग्णांपेक्षा रोगमुक्त होणाऱ्यांची संख्या 74,772 ने अधिक होती.
महामारीच्या प्रारंभीच्या काळापासून आतापर्यंत कोरोनामुळे बाधित झालेल्यांपैकी 2,69,84,781 व्यक्ती कोविड-19 मधून पूर्णपणे बऱ्या झाल्या आहेत यामुळे रुग्ण बरे होण्याचा दर 93.67% झाला आहे, हा दराचा चढता कल दिसून येत आहे.
गेल्या 24 तासांत देशात एकूण 20,36,311 इतक्या चाचण्या झाल्या आहेत आणि भारताने आतापर्यंत एकूण 36.4 कोटी  चाचण्या केल्या आहेत.
देशात एकीकडे चाचण्यांचे प्रमाण वाढविले असताना दुसरीकडे साप्ताहिक पातळीवर पॉझिटिव्हीटी दरातील  घसरण सुरू असल्याचे दिसत आहे. साप्ताहित पातळीवरील पॉझिटिव्हीटी दर सध्या 6.54 % इतका आहे तर, दैनंदिन पॉझिटिव्हिटी दर आज 5.62% इतका आहे. हा दर सलग 13 व्या दिवशी 10 टक्क्यांपेक्षा कमी राहिला आहे.
दुसऱ्या महत्त्वपूर्ण कामगिरीमध्ये, देशात देण्यात आलेल्या कोविड – 19 लसीच्या मात्रांची एकूण संख्या 23 कोटी पेक्षा अधिक आहे. देशभरातील लसीकरण मोहिमेअंतर्गत 23.13 कोटी लसीकरणाच्या मात्रा आतापर्यंत देण्यात आल्या आहेत. गेल्या 24 तासांमध्ये 33,53,539 लसीकरणाच्या मात्रा देण्यात आल्या आहेत.
पंतप्रधान कार्यालय
पश्चिम बंगालच्या काही भागांत वीज कोसळल्याने झालेल्या जीवितहानीबद्दल पंतप्रधानांनी व्यक्त केला शोक
नवी दिल्ली, 7 जून 2021
पश्चिम बंगालच्या काही भागांत वीज कोसळल्याने झालेल्या जीवितहानीबद्दल पंतप्रधान नरेंद्र मोदी यांनी शोक व्यक्त केला आहे.
"पश्चिम बंगालच्या काही भागांत वीज कोसळल्याने जे मृत्युमुखी पडले, त्यांच्या कुटुंबीयांच्या आणि परिजनांच्या दुःखात मी सहभागी आहे. जखमी व्यक्तींच्या प्रकृतीत लवकरात लवकर सुधारणा होवो." असे पंतप्रधानांनी ट्विटरद्वारे व्यक्त केलेल्या शोकसंदेशात म्हटले आहे.M.Chopade/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
बीएस-6 वाहनांमध्ये अतिरिक्त सुविधा जोडण्याबाबत अधिसूचना
नवी दिल्ली, 23 ऑगस्ट 2022
रस्ते वाहतूक आणि महामार्ग मंत्रालयाने 11 ऑगस्ट 2022 रोजी राजपत्र क्रमांक 625 द्वारे अधिसूचना काढून -VI पेट्रोल वाहनांवर सीएनजी आणि एलपीजी किट बसवणे  आणि 3.5 टन पेक्षा कमी वजन असलेल्या बीएस-6 वाहनांच्या बाबतीत डिझेल इंजिन सीएनजी आणि एलपीजी इंजिनांसह बदलण्याबाबत अधिसूचित केले आहे. .
आत्तापर्यंत, बीएस IV उत्सर्जन मानदंडांचे पालन करणाऱ्या मोटार वाहनांमध्ये सीएनजी आणि एलपीजी किटचे रेट्रोफिटमेंट करण्यास परवानगी आहे.
राजपत्रित अधिसूचना पाहण्यासाठी येथे क्लिक करा
S.Kane/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 158
श्रम आणि रोजगार मंत्रालय
पंतप्रधान रोजगार प्रोत्साहन योजनेच्या माध्यमातून नवीन रोजगार निर्मिती
उद्योजकांना नवीन रोजगार निर्मितीसाठी प्रोत्साहित करण्याच्या उद्देशाने आणि असंघटीत क्षेत्रातील कामगारांना औपचारिक कामगार म्हणून काम मिळावे या उद्देशाने सरकार २०१६ पासून पंतप्रधान रोजगार प्रोत्साहन योजना  राबवत आहे. या योजनेंतर्गत, भारत सरकार कर्मचार्यांचे भविष्य निर्वाह निधी  आणि कर्मचारी निवृत्तीवेतन योजना  यासाठी नियोक्त्यांचे पूर्ण योगदान तीन वर्षांच्या कालावधीसाठी  देय रक्कम देणार आहे. हे योगदान बारा टक्के आहे. कर्मचारी भविष्य निर्वाह निधी संघटनेद्वारे  या नव्या कर्मचाऱ्यांची नोंद झाली असली पाहिजे. लाभार्थ्यांच्या नोंदणीची अंतिम तारीख 31 मार्च 2019 होती. 31 मार्च 2019 पर्यंत नोंदणीकृत लाभार्थ्यांना योजनेअंतर्गत नोंदणीच्या तारखेपासून 3 वर्षांचा लाभ मिळणार आहे. 3 मार्च 2021 पर्यंत 1.52 लाख आस्थापनांमधून 1.21 कोटी लाभार्थ्यांना लाभ प्रदान करण्यात आला आहे.
नवीन रोजगार निर्मितीस प्रोत्साहन देण्यासाठी 1 ऑक्टोबर 2020 पासून आत्मनिर्भर-भारत रोजगार योजना  लागू करण्यात आली आहे. कोविड १९ महामारीच्या काळात अनेकांच्या रोजगावर परिणाम झाला ती परिस्थीती सावरणे, सामाजिक सुरक्षा लाभ कामगारांपर्यंत पोहचवणे आणि नव्याने रोजगार निर्मितीला प्रोत्साहन देणे हा या योजनेचा उद्देश आहे. एबीआरवाय अंतर्गत, भारत सरकार दोन वर्षांच्या कालावधीसाठी, दोघांचाही म्हणजे कर्मचार्यांचा वाटा  आणि नियोक्तांचा वाटा  देय वा फक्त कर्मचार्यांचा वाटा जो रोजगाराच्या क्षमतेवर अवलंबून असतो तो देईल. ईपीएफओमधे ही आस्थापने नोंदणीकृत असल्याने त्या माहितीच्या आधारे कार्यवाही केली जाईल.
याशिवाय, सरकारने प्रधानमंत्री गरीब कल्याण योजना  सुरू केली.ज्या आस्थापनांमधे कर्मचाऱ्यांची संख्या १०० पर्यंत आहे आणि त्यातल्या ९० टक्के कर्मचाऱ्यांचे वेतन १५ हजार रुपयांपेक्षाही कमी आहे अशांसाठी या योजनेअंतर्गत भारत सरकारने कर्मचारी भविष्य निर्वाह निधी  अंतर्गत कर्मचार्यांचा १२% हिस्सा आणि १२% नियोक्त्यांचा वाटा असा एकूण २४% वाटा मार्च ते ऑगस्ट २०२० या कालावधीत सरकार देणार आहे.
कामगार व रोजगार राज्यमंत्री राज्यमंत्री श्री संतोष कुमार गंगवार यांनी आज राज्यसभेत लेखी उत्तरात ही माहिती दिली.
संरक्षण मंत्रालय
भारतीय लष्करामध्ये पूल निर्माणासाठी स्वदेशी कार्यप्रणालीचा समावेश
नवी दिल्ली, 30 डिसेंबर 2020
आत्मनिर्भर भारत बनविण्यासाठी संरक्षण क्षेत्रात सर्व स्तरावर प्रयत्न करण्यात येत आहेत. याच प्रयत्नातून डीआरडीओ म्हणजेच संरक्षण संशोधन आणि विकास संस्थेने खाजगी उद्योगाच्या सहकार्याने पूल निर्माणासाठी स्वदेशी कार्यप्रणालीचा समावेश केला आहे. लष्कराच्यावतीने तळेगाव येथे लार्सन अँड टुब्रो कारखान्यामध्ये 10 मीटर लांबीच्या लहान पूलाचे तीन संच तयार करण्यात आले आहेत. हे पूल 29 डिसेंबर, 2020 रोजी औपचारिकरित्या लष्करी अधिका-यांकडे सुपूर्द करण्यात आले.
लष्करी कारवाईच्या काळामध्ये आपल्या सैन्याला अनेक प्रकारची सामुग्री एका स्थानावरून दुसरीकडे पाठवावी लागते, अशा वेळी दुर्गम भागामध्ये सैन्याला गतिशीलता प्रदान करण्यासाठी असे पूल अतिशय महत्वाची भूमिका पार पाडणार आहेत.
या पूलाची संरचना आणि निर्मिती स्वदेशी साहित्य वापरून करण्यात आली आहे. भारतीय लष्कराच्या संरक्षणविषयक गरजा लक्षात घेऊन आत्मनिर्भरता सुनिश्चित करण्याच्या उद्देशाने पूल विकसित करण्यात आला आहे. या कामाच्या पूर्ततेमध्ये आलेल्या आव्हानांना मात करून सरकारच्या ‘मेक इन इंडिया’ उपक्रमामध्ये सर्वांनी सहभाग नोंदवला आहे.S.Tupe/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
नौवहन मंत्रालय
चेन्नई आयआयटीएम डिस्कवरी कॅम्पस येथील राष्ट्रीय तंत्रज्ञान केंद्राचे मंत्री सर्बानंद सोनोवाल यांच्या हस्ते होणार उद्घाटन; बंदरे, जलमार्ग आणि किनारपट्टीसाठी संशोधनात ठरणार उपयुक्त
केंद्रीय बंदरे, जहाजबांधणी, जलमार्ग आणि आयुष मंत्री सर्बानंद सोनोवाल 24 एप्रिल 2023 रोजी तामिळनाडू चेन्नई, येथील आयआयटी एम  डिस्कव्हरी कॅम्पस येथे बंदरे, जलमार्ग आणि किनारे  संशोधनात उपयोगी ठरणाऱ्या या राष्ट्रीय तंत्रज्ञान केंद्राचे उद्घाटन करतील.
सागरमाला कार्यक्रमांतर्गत, आयआयटी चेन्नईमध्ये 77 कोटी रुपये खर्चून या राष्ट्रीय तंत्रज्ञान केंद्राची  स्थापना करण्यात आली आहे. ही संस्था मंत्रालयाची तांत्रिक शाखा म्हणून काम करते आणि बंदरे आणि जहाज बांधणी क्षेत्राला भेडसावणाऱ्या विविध आव्हानांना तोंड देण्यासाठी अत्याधुनिक तंत्रज्ञान आणि विविध आवश्यक उत्पादने विकसित करते.
बंदरे, जलमार्ग आणि किनारपट्टी क्षेत्रासाठी सर्व शाखांमध्ये संशोधन आणि सल्लागार स्वरूपाचे 2D आणि 3D अन्वेषण करण्यासाठी संस्थेकडे जागतिक दर्जाची क्षमता आहे. महासागराची संरचना, किनारी आणि नदीचे प्रवाह निश्चित करणे, गाळाची वाहतूक आणि मॉर्फो डायनॅमिक्स, नेव्हिगेशन आणि मॅन्युव्हरिंगचे नियोजन, ड्रेजिंग आणि सिल्टेशनचा अंदाज, बंदर आणि किनारी अभियांत्रिकीमध्ये सल्लामसलत, ज्यामध्ये संरचना आणि ब्रेकवॉटरची रचना, स्वायत्त प्लॅटफॉर्म आणि वाहने, फ्लो अँड हुल इंटरॅक्शन करिता सीडीएफ आणि एक्सपेरिमेंटल मॉडेलिंग, मल्टिपल हल्सचे हायड्रोडायनामिक्स, बंदर सुविधांसह महासागर अक्षय ऊर्जा याचा समावेश होतो, ही अशी काही क्षेत्रे आहेत जिथे देशाच्या फायद्यासाठी आधीच कौशल्य विकसित केले गेले आहे.
ही संस्था संस्था देशाच्या मेक इन इंडिया आणि आत्मनिर्भर भारत उपक्रमांना वरील काही क्षेत्रांमध्ये सक्षमता प्रदान करते.
संरक्षण मंत्रालय
आयएनएस तबर या युध्दनौकेने फ्रेंच नौदलासोबत संयुक्त सागरी सराव पूर्ण केला
नवी दिल्ली, 19 जुलै 2021
फ्रान्समधील ब्रेस्ट येथील बंदराची भेट पूर्ण केल्यानंतर आयएनएस तबर या भारतीय युद्धनौकेने 15 आणि 16 जुलै 2021 ला बिस्केच्या उपसागरात एफएनएस ॲक्वीटेन या फ्रेंच नौदलाच्या लढाऊ नौकेसोबत संयुक्त सागरी सराव केला. एफएनएस ॲक्वीटेन वरील जुळी इंजिने असलेले एनएच 90 हेलिकॉप्टर आणि फ्रेंच नौदलातील चार राफेल लढाऊ विमानांनी देखील या सरावात भाग घेतला.
पाणबुडी-विरोधक, पुष्ठ्भागावरील विविध कार्ये, समुद्रातील पुनर्भराव पैलू, लक्ष्यावरील मारा, नौकेवरील शोध आणि जप्ती, स्टीम पास्ट, हवाई मारा, हवाई चित्र संकलन, उभ्या पद्धतीने पुनर्भराव आणि नौकांवरील परस्पर व्यवहार इत्यादी विविध प्रकारच्या कार्यांचा सराव या नौकांनी केला. दोन्ही नौदलांचे आंतर-परिचालन वाढविणे आणि सागरी क्षेत्रातील धोक्यांविरुद्ध संयुक्त कारवाईच्या दृष्टीने एकत्र येणे यासाठी असे सराव दोन्ही देशांसाठी अत्यंत लाभदायक ठरतात.
M.Iyengar/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
युवा व्यवहार आणि क्रीडा मंत्रालय
जल्लोषात निरोप घेऊन ऑलिम्पिकसाठी दिल्ली विमानतळावरून निघालेली खेळाडूंची पहिली भारतीय तुकडी टोक्योत दाखल
टोक्यो ऑलिंपिकमध्ये चमकदार कामगिरी करत, भारताचा झेंडा दिमाखात फडकवण्यासाठी उत्सुक भारतीय खेळाडूंची पहिली तुकडी आज सकाळी टोक्योच्या नारिटा विमानतळावर पोचली. त्यानंतर हा चमू ऑलिम्पिक ग्राम परिसराकडे रवाना झाला. दिल्लीच्या इंदिरा गांधी आंतरराष्ट्रीय विमानतळावर 54 खेळाडूंसह 88 सदस्यांचा समावेश असलेल्या या चमूला काल रात्री जल्लोषात निरोप देण्यात आला होता.
टोक्यो इथे पोचल्यावर, कुरोबे सिटीच्या प्रतिनिधींनी भारतीय खेळाडूंचे स्वागत केले. त्यांच्या स्वागतार्थ, “कुरोबे सपोर्ट्स इंडियन ॲथलीट्स !! #ICheer4India.”असे फलक लावण्यात आले होते.
पहिल्या चमूमध्ये बॅडमिंटन, तिरंदाजी , हॉकी, ज्युडो, जलतरण, भारोत्तोलन , जिम्नॅस्टिक आणि टेबल टेनिस या आठ क्रीडाप्रकारांमधील खेळाडू आणि सहाय्यक कर्मचाऱ्यांचा समावेश आहे.
केंद्रीय युवक कल्याण आणि क्रीडा मंत्री अनुराग ठाकूर आणि युवक कल्याण आणि क्रीडा राज्यमंत्री निशीथ प्रामाणिक यांनी खेळाडूंना काल रात्री विमानतळावर निरोप दिला. यावेळी अनुराग ठाकूर यांनी खेळाडूंना शुभेच्छा देत, त्यांच्याशी संवाद साधला.
“ जेव्हा तुम्ही ऑलिम्पिकमध्ये देशाचे प्रतिनिधित्व करता, तेव्हा तो केवळ तुमच्यासाठीच नाही तर संपूर्ण देशासाठी एक महत्त्वाचा क्षण असतो. तुमची शिस्त, निर्धार आणि समर्पणामुळेच हे शक्य झाले आहे आणि म्हणूनच तुम्ही आज इथे टीम इंडियाचे प्रतिनिधित्व करत आहात.” असे अनुराग ठाकूर यावेळी म्हणाले.
“ पंतप्रधान मोदींनी दिलेल्या सल्ल्याप्रमाणे, कुठलेही दडपण न घेता, मुक्त मनाने स्पर्धेत सहभागी व्हा खुल्या मनाने जा. 135 कोटी भारतीय तुमच्यासोबत आहेत,त्यांच्या शुभेच्छा आणि आशीर्वाद तुमच्याबरोबर आहेत.” असे ठाकूर पुढे म्हणाले.
युवक कल्याण आणि क्रीडा राज्यमंत्री निशीथ प्रामाणिकही यावेळी उपस्थित होते. विद्यार्थ्यांशी संवाद साधतांना ते म्हणाले, “तुमचे आजवरचे प्रयत्न आणि तयारीमुळेच तुम्ही आज हा क्षण अनुभवता आहात.”
भारतीय ऑलिम्पिक संघटनेचे अध्यक्ष नरिंदर ध्रुव बत्रा, भारतीय ऑलिम्पिक संघटनेचे सरचिटणीस राजीव मेहता यांनीही यावेळी खेळाडूंना शुभेच्छा दिल्या.
भारतातून 119 खेळाडू टोकियो ऑलिम्पिकमध्ये 18 क्रीडाप्रकारात आणि 69 सांघिक क्रीडा प्रकारात सहभागी होणार आहेत. यात तिरंदाजी, ॲथलीट्स , बॅडमिंटन , मुष्टीयुद्ध, एक्वेस्ट्रीयन, फेन्सिंग, गोल्फ, जिमनॅस्टिक्स हॉकी, जुडो, रोईंग, नौकानयन, नेमबाजी, जलतरण, टेबल टेनिस, टेनिस, भारोत्तोलन आणि कुस्ती या प्रकारांचा समावेश आहे. ऑलिम्पिकमध्ये सहभागी होणारा भारताचा हा आजवरचा सर्वात मोठा चमू आहे.